b'\n_START_ARTICLE_\nRomy Schneider\n_START_SECTION_\n\xc5\xbdivotopis\n_START_PARAGRAPH_\nRodila se u Be\xc4\x8du kao Rosemarie Albach- Retty. Obitelj joj je bila vezana za glumu. Majka, otac i baka s o\xc4\x8deve strane bili su u tom poslu. Nakon \xc5\xa1to su joj se roditelji razveli 1945. godine, brigu o njoj i bratu Wolfiju preuzima majka Magda. Romy je debitirala na filmu djelom "Djevoja\xc5\xa1tvo kraljice" iz 1954. godine. Imala je samo 15 godina. Taj film govori o mladosti britanske kraljice Viktorije, s posebnim naglaskom na njen prvi susret s princom Albertom iz ku\xc4\x87e Saxe-Coburg. Tada prvi put portretira kraljevsku li\xc4\x8dnost. Idu\xc4\x87a njena tri filma bave se caricom Elizabetom od Austrije poznatijom kao "carica Sissi"._NEWLINE_Majka i o\xc4\x8duh nadgledali su njenu karijeru. Mislila je da o\xc4\x8duh ima nenormalan interes za nju. Izazvala je nacionalni skandal kada se zaru\xc4\x8dila za Alaina Delona 1959. godine. Oti\xc5\xa1la je u Francusku. Delon ju je ostavio 1963. godine, ne o\xc5\xbeeniv\xc5\xa1i je. Imala je i kratki izlet u Hollywood. Vladala je francuskim filmom 1970-ih godina. Za jedan nastup u filmu kojeg je re\xc5\xbeirao Luchino Visconti kostime joj je napravila Coco Chanel._NEWLINE_Visconti ju je i upoznao s Delonom. Udavala se dva puta. Imala je sina Davida (1966.-1981.) i k\xc4\x87er Saru (1977.) Prvi mu\xc5\xbe joj je nakon razvoda po\xc4\x8dinio samoubojstvo, a od drugog se razvela. Kad joj je sin David umro u 14. godini 1981. po\xc4\x8dela je jako puno piti, \xc5\xa1to ju je i do\xc5\xa1lo glave._NEWLINE_Umrla je u 43. godini od sr\xc4\x8darnog zastoja u svom pari\xc5\xa1kom stanu. Pretpostavljalo se da je po\xc4\x8dinila samoubojstvo uzev\xc5\xa1i smrtonosni koktel alkohola i tableta za spavanje. Obdukcija nikad nije izvr\xc5\xa1ena.'